

	
	Gymnázium
    Senecká 2, 902 01 Pezinok

Oznámenie o vyhlásení obchodnej verejnej súťaže
podľa ustanovení § 281 až § 288 Obchodného zákonníka v znení neskorších predpisov

na podávanie návrhov na uzavretie Nájomnej zmluvy za účelom prenájmu vlastníckeho práva  majetku vo vlastníctve Bratislavského samosprávneho kraja zvereného vyhlasovateľovi do správy. 

PODMIENKY OBCHODNEJ VEREJNEJ SÚŤAŽE

1. Identifikácia vyhlasovateľa
Názov:	 Gymnázium
Sídlo: Senecká 2, 902 01 Pezinok
IČO: 17050201
DIČ: 2020678792
V zastúpení: Mgr. Iveta Čorňáková, MBA, riaditeľka školy
Kontaktná osoba: Alena Vladová, ekonómka školy
Telefón : +421 914 704 505 , mail: Vladova@gympk.sk

vyhlasuje
obchodnú verejnú súťaž

na výber navrhovateľa na uzavretie Nájomnej zmluvy za účelom prenájmu majetku vo vlastníctve Bratislavského samosprávneho kraja zvereného vyhlasovateľovi do správy.
 
2. Špecifikácia predmetu obchodnej verejnej súťaže 

Predmetom súťaže na prenechanie do užívania formou nájomnej zmluvy je nehnuteľný majetok v budove Gymnázia, Senecká 2, 902 01 Pezinok, súpisné číslo 4691, situovaný na pozemku parcelné číslo 2766/2 zapísaný v liste vlastníctva č. 2443 k.ú. Pezinok, ktorý vedie Okresný úrad Pezinok, katastrálny odbor, Holubyho 7, Pezinok.
Stručný popis: telocvičňa školy o výmere 486,50 m2 s príslušenstvom na loptové hry  - mimo vyučovacieho procesu a mimo školských prázdnin v čase : 
pondelok až piatok od  16.00 hod. do 20.00 hod. od 1. novembra 2026 na dlhodobý prenájom.

3. Typ zmluvy 

Nájomná zmluva podľa zákona č. 40/1964 Zb. Občianskeho zákonníka v znení neskorších predpisov, resp. zákona č. 116/1990 Zb. o nájme a podnájme nebytových priestorov v znení neskorších predpisov na dobu neurčitú.

4. Lehota a spôsob predloženia návrhu 

Súťaž sa začína dňom jej uverejnenia na web stránke vyhlasovateľa a web stránke Bratislavského samosprávneho kraja, ako zriaďovateľa vyhlasovateľa.




Navrhovateľ predkladá svoj návrh v zmysle nasledovných inštrukcií :

a)	deň, mesiac, rok a hodina, dokedy sa môžu predkladať návrhy: do 15 dní po zverejnení súťaže na web stránke vyhlasovateľa a web stránke Bratislavského samosprávneho kraja  t.j. do 9.10.2026 do 12.00 hod. - rozhodujúci je dátum doručenia návrhu vyhlasovateľovi

b)	adresa, na ktorú sa má návrh doručiť :
         		Gymnázium
        		Senecká 2
         		902 01 Pezinok 

c)	jazyk, v ktorom sa musí písomný návrh predložiť: slovenský 

d)	forma predloženia návrhu: všetky požadované dokumenty, ktoré budú súčasťou súťažného návrhu, je nutné doručiť v papierovej forme v uzavretom obale označenom názvom a sídlom navrhovateľa a heslom: 

„Obchodná verejná súťaž - prenájom majetku „Telocvičňa“   - NEOTVÁRAŤ“.

e)	Predložený návrh musí okrem iného obsahovať : 

· identifikačné údaje navrhovateľa:
· pri FO: meno, priezvisko, rodné priezvisko, dátum narodenia, rodné číslo, adresa trvalého bydliska, 
· pri FO zapísanej v Živnostenskom registri: obchodné meno, sídlo, IČO, DIČ, DIČ DPH, výpis zo Živnostenského registra,
· pri PO: obchodné meno, právna forma,  sídlo, IČO, DIČ, DIČ DPH, štatutárny orgán s uvedením oprávnenosti ku konaniu, výpis z Obchodného registra resp. výpis z registra mimovládnych neziskových organizácií MV SR.

· označenie kontaktnej osoby navrhovateľa, telefonický kontakt a emailovú adresu, na ktorú mu bude vyhlasovateľom oznámený výsledok obchodnej verejnej súťaže, 

· samostatne navrhnúť výšku nájomného za predmet súťaže ( za 60 minút) s DPH, nesmie byť nižšia ako 15,00 € za jednu hodinu nájmu

· samostatne navrhnúť  výšku ceny za energie a služby ( 60 minút) s DPH, nesmie byť nižšia ako 7,00 € za jednu hodinu nájmu

· písomné čestné prehlásenie navrhovateľa, že súhlasí s podmienkami obchodnej verejnej súťaže uvedenými v článku 7 tohto oznámenia. 

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté. 

5. Rozsah a úplnosť súťažného návrhu 

Návrh musí byť predložený v súlade s podmienkami súťaže a v požadovanom rozsahu. 

6. Lehota na oznámenie vybraného návrhu je do 14.10.2026

Navrhovateľovi, ktorý predložil najvhodnejší návrh, vyhlasovateľ pošle alebo osobne doručí písomné oznámenie o prijatí jeho návrhu, neúspešným navrhovateľom pošle alebo osobne doručí oznámenie o odmietnutí ich návrhov.

7. Ďalšie podmienky vyhlasovateľa

a) vyhlasovateľ si vyhradzuje právo zmeniť podmienky súťaže alebo súťaž zrušiť podľa 
	§ 283 zákona č.513/1991 Zb. Obchodného zákonníka,
b) vyhlasovateľ si vyhradzuje právo odmietnuť všetky predložené návrhy (§ 287 ods. 2 
	zákona č. 513/1991Zb. Obchodného zákonníka) a ukončiť obchodnú verejnú súťaž bez   
	výberu súťažného návrhu,
c) návrh nemožno odvolať po jeho doručení vyhlasovateľovi,
d)	vyhlasovateľ si vyhradzuje právo meniť všetky uvedené podmienky obchodnej verejnej súťaže,
e) 		vyhlasovateľ si vyhradzuje právo predlžiť lehotu na vyhlásenie vybraného súťažného návrhu,
f) 		vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže,
g) 		vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
h) 	vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
i) 		v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
j) 		vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže, 
k) 	vyhlasovateľ si vyhradzuje právo odmietnuť navrhovateľa v prípade, ak tento je alebo v minulosti bol dlžníkom vyhlasovateľa, resp. Bratislavského samosprávneho kraja ako zriaďovateľa vyhlasovateľa. 

8. Spôsob výberu najvhodnejšieho návrhu na uzatvorenie zmluvy 

Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej zmluvy.

Vyhlasovateľ pri vyhodnocovaní predložených ponúk bude hodnotiť jediné kritérium:

Najvyššiu cenu za nájom nebytového priestoru a energie a služby
za 60 minút nájmu s DPH

Každý predložený návrh hodnotia členovia komisie samostatne. Poradie uchádzačov určuje ponúknutá – najvyššia cena za nájom nebytového priestoru. V prípade rovnosti cien u viacerých uchádzačov pre danú časť predmetu zákazky sa o úspešnom uchádzačovi rozhodne žrebovaním.

9. Všeobecné záväzné právne predpisy dodržiavané pri verejnej obchodnej súťaži 

- zákon č. 513/1991 Zb. Obchodný zákonník v platnom znení, 
- zákon č. 40/1964 Zb. Občiansky zákonník v platnom znení, 
- zákon č. 162/1995 Z. z. Katastrálny zákon v platnom znení, 
- zákon č. 446/2001 Z. z. o majetku vyšších územných celkov v platnom znení,
- Zásady hospodárenia a nakladania s majetkom Bratislavského samosprávneho kraja. 

V Bratislave 24.9.2026                                            
Mgr. Iveta Čornáková, MBA, riaditeľka školy

